Translate the text from Welsh to English.



 
Mae Llywodraeth Cymru wedi ymrwymo i roi’r newyddion diweddaraf am y datblygiadau yng nghynllun peilot Dwyfor i’r Senedd bob chwe mis, fel yr argymhellwyd gan y Pwyllgor Llywodraeth Leol a Thai. Mae hyn yn cynnwys asesiad o effeithiolrwydd y mesurau a sail yr asesiad hwnnw.


Yn gyntaf, fodd bynnag, rwyf am ddarparu rhywfaint o gyd\-destun o fewn ystod eang ein hymrwymiadau a’n gweithgareddau sydd â’r nod o greu mwy o ysgogiad i gydbwyso a rheoli niferoedd yr ail gartrefi a llety gwyliau tymor byr. Mae’r gwaith hwn hefyd yn adlewyrchu ac yn ymateb i’n hymrwymiadau o fewn rhaglen lywodraethu Llywodraeth Cymru a’r Cytundeb Cydweithio gyda Phlaid Cymru.


Mae Llywodraeth Cymru wedi ymgynghori’n helaeth ar gynigion mewn perthynas â newidiadau i drethiant lleol ar ail gartrefi, y fframwaith cynllunio, Cynllun Tai Cymunedau Cymraeg, a Threth Trafodiadau Tir. Fis Rhagfyr diwethaf, lansiodd y Llywodraeth ymgynghoriad ar y cynigion ar gyfer cynllun trwyddedu statudol ar gyfer pob math o lety ymwelwyr, gan gynnwys llety gwyliau tymor byr.


Dros y flwyddyn ddiwethaf mae Llywodraeth Cymru, yn sgil yr ymgynghoriadau hyn, wedi cyflwyno newidiadau deddfwriaethol a newidiadau eraill i fynd i'r afael â'r nifer fawr o ail gartrefi a thai anfforddiadwy sy'n effeithio ar lawer o gymunedau yng Nghymru a gosod rhaglen radical i sicrhau bod pawb yn cael y cyfle i fyw'n fforddiadwy yn eu cymuned leol – boed hynny'n brynu neu rentu cartref


#### **Trothwyon ar gyfer Ardrethi Annomestig**


Mae Gorchymyn Ardrethu Annomestig (Diwygio’r Diffiniad o Eiddo Domestig) (Cymru) 2022 wedi dod yn gyfraith. Mae’n diwygio’r cyfnod lleiaf o amser y mae gofyn i lety gael ei osod mewn gwirionedd er mwyn cael ei restru ar gyfer ardrethi annomestig yn hytrach na’r dreth gyngor. Mae’r trothwy yn cynyddu o’r 70 o ddiwrnodau cyfredol i 182 o ddiwrnodau o fewn unrhyw gyfnod o 12 mis. Mae hefyd yn diwygio’r cyfnod lleiaf o amser y mae gofyn i lety fod ar gael i’w osod, gan ei gynyddu o 140 o ddiwrnodau i 252 o ddiwrnodau. Bydd y meini prawf newydd yn gymwys i bob asesiad ar gyfer y rhestr ardrethi annomestig, o 1 Ebrill 2023\.


Mae Llywodraeth Cymru o’r farn mai dim ond os ydynt yn cael eu gosod ar sail fasnachol am y rhan fwyaf o’r flwyddyn y dylai eiddo sy’n darparu llety hunanddarpar gael eu categoreiddio yn annomestig, ac y dylai eiddo sy’n cael eu gosod yn anaml fod yn atebol am y dreth gyngor. Yn ogystal â sicrhau bod eiddo o’r fath yn gwneud cyfraniad teg i’w cymunedau a’u heconomïau lleol, nod y meini prawf gosod uwch yw helpu i sicrhau bod yr eiddo dan sylw yn cael eu gosod yn rheolaidd. Mae hyn er mwyn helpu i fynd i’r afael ag effaith niferoedd uchel o ail gartrefi a llety gwyliau, gan gynnwys effaith eiddo a danddefnyddir, ar argaeledd tai lleol.


Mae'r canllawiau drafft wedi'u diweddaru ar ddefnyddio premiymau'r dreth gyngor sydd wedi'i gyflwyno i awdurdodau lleol ar gyfer ymgynghoriad hefyd yn cadarnhau'r disgresiwn sy’n bodoli os bydd llety gwyliau'n methu â bodloni'r meini prawf gosod newydd. 


#### **Premiymau’r Dreth Gyngor ar Ail Gartrefi ac Eiddo Gwag Hirdymor**


Ar hyn o bryd, Llywodraeth Cymru yw unig weinyddiaeth y DU sy’n darparu pwerau disgresiwn i awdurdodau lleol i godi premiwm y dreth gyngor ar ail gartrefi ac eiddo gwag hirdymor. Fe wnaethom gyflwyno deddfwriaeth newydd i gynyddu’r premiwm uchaf y gallai awdurdodau lleol ddewis ei godi o’r terfyn cyfredol o 100% i 300% o 1 Ebrill 2023 ymlaen.  Bydd yr eithriadau cyfredol i bremiymau’r dreth gyngor yn parhau i fod yn berthnasol ond mae Llywodraeth Cymru hefyd wedi cyhoeddi deddfwriaeth a chanllawiau drafft ar eithriadau ychwanegol i’r premiwm, er mwyn ymgynghori arnynt.


Mae hyn er mwyn sicrhau bod modd gweithredu'r pecyn o fesurau rydyn ni'n eu gweithredu mor effeithiol â phosibl, tra'n lliniaru canlyniadau anfwriadol.  Daeth yr ymgynghoriad i ben ar 22 Rhagfyr – rydym yn dadansoddi’r ymatebion a bydd crynodeb yn cael ei gyhoeddi maes o law. Byddai’r eithriadau ychwanegol yn berthnasol i amodau cynllunio eraill pan fydd Gorchymyn Ardrethu Annomestig (Diwygio’r Diffiniad o Eiddo Domestig) (Cymru) 2022 yn cael effaith ymarferol yn 2023\.


Caiff awdurdodau lleol deilwra’r defnydd a wneir o’r pwerau hyn er mwyn ystyried yr amgylchiadau yn eu hardaloedd hwy. Rydym wedi annog awdurdodau lleol i ddefnyddio’r refeniw ychwanegol y maent yn ei gynhyrchu o bremiymau ar gyfer datrysiadau tai fforddiadwy.


#### **Tai Gwag**


Y tu hwnt i hyn, rydym hefyd yn cymryd mesurau pellach i ddod â chyfran uwch o gartrefi presennol, ac yn enwedig cartrefi gwag, i berchnogaeth gyffredinol ar lefel leol.  


#### **Cynllunio**


Mae Llywodraeth Cymru wedi creu tri dosbarth newydd: ‘prif gartref’, ‘cartrefi eilaidd’ a llety gwyliau tymor byr. Bydd y dosbarthiadau defnydd newydd hyn yn galluogi awdurdodau cynllunio lleol, pan fydd tystiolaeth ganddynt, i wneud diwygiadau lleol i’r system gynllunio er mwyn eu galluogi i ystyried a oes newid defnydd sylweddol wedi digwydd, ac felly a oes angen caniatâd cynllunio er mwyn newid o un dosbarth i’r llall. Mae hyn yn ddigynsail yng nghyd\-destun y DU.


Rydym hefyd wedi cyflwyno newidiadau cydategol i bolisïau cynllunio cenedlaethol sy’n ei gwneud yn ofynnol i awdurdodau lleol, lle bo’n berthnasol, i ystyried niferoedd yr ail gartrefi a llety gwyliau tymor byr wrth ddatblygu eu polisïau lleol.


#### **Treth Trafodiadau Tir**


Yn dilyn yr ymgynghoriad a gynhaliwyd y llynedd, mae gwaith yn mynd rhagddo ar ddatblygu fframwaith cenedlaethol y bydd awdurdodau lleol yn gallu ei ddefnyddio i wneud cais i gyfraddau treth trafodiadau tir uwch fod yn berthnasol o ran ail gartrefi a llety gwyliau tymor byr yn eu h ardaloedd. Mae’r gwaith yn cynnwys mynd i’r afael â’r amrywiol ystyriaethau polisi a chyfreithiol ac ymgysylltu â rhanddeiliaid, sef awdurdodau lleol yn bennaf.


#### **Y Cynllun Tai Cymunedau Cymraeg**


Cyhoeddwyd y Cynllun Tai Cymunedau Cymraeg ar 11 Hydref. Sefydlodd y cynllun Gomisiwn Cymunedau Cymraeg. Bydd y Comisiwn yn cynnal astudiaeth fanwl o gymunedau a fydd yn cynnwys effeithiau dwysedd uchel o ail gartrefi. Bydd yn darparu adroddiad o fewn dwy flynedd.


Mae’r Cynllun Tai Cymunedau Cymraeg hefyd yn dwyn ynghyd nifer o ymyraethau ymarferol ar draws materion economaidd, tai, datblygu cymunedol a chynllunio ieithyddol er mwyn sicrhau y gall cymunedau Cymraeg eu hiaith barhau i ffynnu.


Mae darparu cymorth a grymuso cymunedau i ddatblygu datrysiadau yn unol â’u hanghenion penodol yn thema ganolog.Mae hyn yn cynnwys cymorth i sefydlu mentrau a chydweithrediaethau cymdeithasol, yn ogystal â mentrau tai a arweinir gan y gymuned.


Gyda’i gilydd, mae’r camau hyn yn rhan o’r pecyn mwyaf cynhwysfawr a radical o fesurau er mwyn sicrhau bod gan Lywodraeth Cymru ac awdurdodau lleol y pŵer priodol i reoli niferoedd ail gartrefi a llety gwyliau tymor byr.


#### **Cynllun Peilot Dwyfor: diweddariad ar gynnydd**


Mae’r cynllun peilot yn ardal Dwyfor, Gwynedd yn rhoi cyfle i brofi effaith unigol a chronnol y mentrau hyn (a mentrau eraill), ac asesu y defnydd ohonynt a’u heffaith ar fforddiadwyedd yn ardal y peilot.


Mae’r cynllun peilot yn parhau i gael ei ddatblygu dwy gydweithio agos â Chyngor Gwynedd, Parc Cenedlaethol Eryri, Landlordiaid Cymdeithasol Cofrestredig a chymunedau lleol.


Ers cyhoeddi ein bwriad i leoli’r cynllun peilot yn Nwyfor, mae dau benodiad llawn amser wedi eu gwneud, y ddau wedi eu lleoli ym Mhen Llŷn , er mwyn ei weinyddu a thrafod â phobl leol. Maent wedi bod yn gweithio’n gynhwysol ac yn gwneud gwaith gwych. 


Rydym wedi sefydlu grwpiau aml\-randdeiliaid strategol a gweithredol gyda’r nod o sicrhau cydlyniaeth strategol ac effeithiolrwydd – ac i weithio drwy opsiynau pellach ar gyfer eu cynnwys yn y cynllun peilot.


Rydym wedi lansio gwefan ar gyfer y cynllun peilot, yn ogystal â briffio gwleidyddion lleol, cynghorwyr cymuned a chynghorwyr sir ardal Dwyfor, Tîm Arweinyddiaeth Gwynedd a Chyngor Ynys Môn ar gwmpas newidiadau diweddar (a rhai y bwriedir eu gwneud yn y dyfodol) a gwaith y cynllun peilot.


Mae Bwrdd Arfor sy'n cyfarfod yn chwarterol hefyd yn gyfrwng i rannu gwersi a ddysgwyd a chydlynu arferion da mewn perthynas â'r gwaith sy'n digwydd mewn tai ar draws y rhanbarth. Mae'r fforwm hwn yn rhoi cyfle i drafod a lledaenu arferion gorau ar sut mae pedwar awdurdod Arfor yn mynd ati i weithredu pwerau newydd a'r cysylltiad rhwng yr angen lleol am dai, creu cyfleoedd gwaith a chefnogi'r iaith.


Un enghraifft o’n dull cydgysylltiedig yw’r newidiadau rydym wedi cytuno arnynt gyda’n gilydd i brynu cynnyrch Prynu Cartref a sut mae bellach yn ymateb i amgylchiadau lleol yn Nwyfor. Mae mwy o hyblygrwydd gan Gynllun Dwyfor nawr o ran uchafswm incwm teulu, y canran o ecwiti y gellir ei geisio, a’r terfyn pris uchaf y gellir cytuno arno heb droi at Lywodraeth Cymru. Rydym wedi cefnogi’r hyblygrwydd hwn gyda hyd at £8\.5 miliwn dros y tair blynedd nesaf ac eisoes hyd yma mae 4 cais Prynu Cartref yn Nwyfor wedi eu cymeradwyo gan Lywodraeth Cymru, a 3 gwerthiant wedi’u cwblhau. Mae 7 cais arall yn yr arfaeth gan Grŵp Cynefin, y mae pob un ohonynt yn chwilio am eiddo addas ar hyn o bryd. Mae hyn yn hynod o addawol ac yn brawf o’r gwaith caled y mae pawb sy’n ymwneud â’r cynllun peilot yn ei wneud.


Un o’r ymrwymiadau sy’n rhan o’r Cytundeb Cydweithio yw gweithio gyda Phlaid Cymru ar y cwmpas ar gyfer cynllun morgeisi awdurdodau lleol.


Mae ymchwiliadau cychwynnol ynghylch cynllun morgeisi awdurdodau lleol wedi dechrau er mwyn sefydlu’r bwlch yn y farchnad, y cynhyrchion cyfredol sydd ar gael, a’i ddichonoldeb. Byddwn yn archwilio’r posibilrwydd o alluogi awdurdodau lleol i ddarparu morgeisi, yn enwedig i bobl sy’n prynu tŷ am y tro cyntaf, er mwyn helpu pobl i fforddio cartref yn eu hardal leol.


Fel rhan o waith y cynllun peilot, rydym wedi ymgysylltu â Chyngor Gwynedd i ganfod faint o archwaeth sydd ganddynt o ran cynllun morgeisi awdurdodau lleol, ac i archwilio opsiynau posibl ar gyfer darparu cynllun o’r fath.


Rydym yn gweithio’n agos ag awdurdodau cynllunio Cyngor Gwynedd a Pharc Cenedlaethol Eryri i gefnogi’r gwaith o ddatblygu sail dystiolaeth ddigon cryf ar gyfer cyfarwyddiadau Erthygl 4 posibl yn yr ardal beilot. Yn sgil natur ddigynsail y newidiadau i’r Gorchymyn Dosbarthiadau Defnydd, rwyf wedi cynnig cymorth ariannol i Gyngor Gwynedd ar gyfer y costau gweithredu.  Bydd hyn o gymorth inni ddeall y goblygiadau ymarferol ac o ran adnoddau ar gyfer datblygu a chyflwyno cyfarwyddiadau Erthygl 4 mewn rhannau eraill o Gymru.


Mae amrywiaeth eang o waith hefyd yn cael ei wneud ymysg partneriaid ac ar y cyd â’r Cynllun Tai Cymunedau Cymraeg. Mae ffocws y ffrydiau gwaith hyn yn cynnwys datblygiadau pellach yn y Sector Rhentu Preifat, cymorth ar gyfer gweithgarwch mentrau cymdeithasol lleol, Hunanadeiladu Cymru a chaffael tir er mwyn ei ddatblygu. Mae rhywfaint o’r gweithgarwch hwn ar gam cynnar o ran ei ddatblygiad, ond rydym yn bwriadu nodi arferion da a defnydd hyblyg. Byddaf yn rhannu rhagor o newyddion â’r Aelodau yn fy niweddariad nesaf.


Yn olaf, rwyf wedi cymeradwyo cwmpas ac amcanion gwerthusiad annibynnol ar gyfer y cynllun peilot. Bydd hwn yn para am hyd y peilot, ond bydd hefyd yn tynnu ar y gwersi y byddwn yn eu dysgu o roi’r cynllun ar waith ac yn eu rhannu’n ehangach.


Mae’n dull gweithredu yma yng Nghymru, yn genedlaethol a thrwy’r ysgogiadau yr ydym wedi eu rhoi i lywodraeth leol, yn arloesol ac yn rhan o becyn cydlynol er mwyn rheoli’n well nifer yr ail gartrefi a llety gwyliau tymor byr yn fwy cynaliadwy. Trwy sicrhau cydbwysedd rhwng y ddau fath o eiddo, gallant chwarae rôl bwysig yn economaidd ac o safbwynt cyflogaeth, ac maent yn gwneud hynny.  Bydd cyflawni hyn yn allweddol a bydd y cynllun peilot yn dangos llawer inni am effaith ein gweithredoedd a beth arall sydd angen inni ei wneud.


Wrth i ni barhau i fwrw ymlaen â'r pecyn o fesurau a thynnu ar y sylfaen dystiolaeth ddiweddaraf, byddwn yn parhau i adolygu'r ystod o ysgogiadau sydd ar gael yn barhaus a sut y gellir eu defnyddio.







Translation:


 
The Welsh Government is committed to providing updates to the Senedd every six months on developments in the Dwyfor pilot, as recommended by the Local Government and Housing Committee. This includes an assessment of the effectiveness of the measures and the basis of that assessment.  


Firstly, however, I will provide some context within the breadth of our commitments and activities aimed at creating more leverage to balance and manage the numbers of second homes and short\-term lets. This work reflects and responds to our commitments within the Welsh Government’s programme for government and the Co\-operation Agreement with Plaid Cymru.


The Welsh Government has consulted extensively on proposals in respect of changes to local taxation on second homes, the planning framework, a Welsh Language Communities Housing Plan, Land Transaction Tax and, last December, has launched a consultation on proposals for a statutory licensing scheme for all visitor accommodation, including short\-term lets.  


In the course of the year, the Welsh Government has, on the back of these consultations, brought forward legislative and other changes to address the large numbers of second homes and unaffordable housing affecting many communities in Wales and set out a radical programme to ensure that everyone has the opportunity to live affordably in their local community – whether that is buying or renting a home. 


#### **Thresholds for Non\-Domestic Rates**


The Non\-Domestic Rating (Amendment of Definition of Domestic Property) (Wales) Order 2022 has been made law. It amends the minimum length of time a property is required to be actually let in order to be listed for non\-domestic rates rather than council tax. The threshold increases from the current 70 days to 182 days within any 12\-month period. It also amends the minimum length of time a property is required to be made available to let, increasing it from 140 days to 252 days. The new criteria will apply to all assessments for the NDR list, from 1 April 2023\.  


The Welsh Government has taken the position that properties providing self\-catering accommodation should be classed as non\-domestic only if they are being let on a commercial basis for the majority of the year and that properties let out on an infrequent basis should be liable for council tax. As well as ensuring that such properties make a fair contribution to their communities and local economies, the increased letting criteria are intended to help ensure that the properties concerned are being let regularly. This is to help address the impact of large numbers of second homes and holiday lets, including the impact of underused properties, on the availability of local housing. 


Updated draft guidance on the application of council tax premiums which has been issued to local authorities for consultation also confirms the discretion available in the event that holiday lets fail to meet the new letting criteria. 


#### **Council Tax Premiums on Second Homes and Long\-term Empty Properties**


The Welsh Government is currently the only UK administration to provide local authorities with the discretionary power to charge a council tax premium on second homes and long\-term empty properties. We introduced new legislation to increase the maximum premium which local authorities may choose to charge from the current 100% limit to 300% from 1 April 2023\.  The current exceptions to the council tax premiums will continue to apply but the Welsh Government has also issued for consultation draft legislation and guidance on additional exceptions to the premium.


This is to ensure the package of measures we are taking forward can be implemented as effectively as possible, whilst mitigating unintended consequences.  The consultation closed on 22 December \- we are analysing the responses and a summary will be published in due course. The additional exceptions would apply to other planning conditions when the Non\-Domestic Rating (Amendment of Definition of Domestic Property) (Wales) Order 2022 takes practical effect in 2023\. 


Local authorities may tailor the use of these powers to take account of the circumstances in their areas. We have encouraged local authorities to use the additional revenue they generate from premiums to help fund affordable housing solutions.


#### **Empty Homes**


Beyond this, we are also taking further measures to bring a higher proportion of existing homes, and especially empty homes, into common ownership at local level. 


#### **Planning**


The Welsh Government has created three new use classes: ‘main home’, ‘secondary home’ and short\-term holiday let. These new use classes will enable local planning authorities, where they have evidence, to make local amendments to the planning system allowing them to consider if a material change of use has occurred and, therefore, whether planning permission is required to change from one use class to another. This is unprecedented in a UK context. 


We have also introduced complementary changes to national planning policy requiring local authorities, where relevant, to take account of the numbers of second homes and short\-term lets when developing their local policies.  


#### **Land Transaction Tax (LTT)**


Following on from the consultation undertaken last year, work is progressing on developing a national framework within which local authorities can request for increased rates of LTT to apply to second homes and short\-term lets in their areas. The work includes addressing the various policy and legal considerations and engaging with stakeholders, most notably local authorities. 


#### **Welsh Language Communities Housing Plan (WLCHP)**


The WLCHP was published on 11 October. It established a Commission for Welsh\-speaking Communities. The Commission will undertake an in\-depth study of communities which include the effects of high densities of second homes. It will provide a report within two years. 


The WLCHP also brings together a number of practical interventions across economic, housing, community development and language planning issues to ensure that Welsh\-speaking communities can continue to thrive. 


A central theme is to provide support and empower communities to develop solutions in line with their particular needs.This includes support to establish social enterprises and cooperatives, as well as community led\-housing initiatives. 


Together, these actions form part of the most comprehensive and radical package of measures to ensure the Welsh Government and local authorities have the appropriate leverage to manage second home and short\-term let numbers. 


#### **The Dwyfor Pilot: progress update**


The pilot in Dwyfor, Gwynedd provides an opportunity to test the individual and cumulative impact of these (and further) initiatives and to assess their application and effect on affordability in the pilot area.  


The pilot continues to be developed through close working with Cyngor Gwynedd, Eryri National Park, Registered Social Landlords and local communities. 


Since announcing our intention to locate the pilot in Dwyfor, two full\-time appointments have been made, both based in Penllyn, to administer it and engage with local people. They have both been working inclusively and doing excellent work. 


We have established both strategic and operational multi\-stakeholder groups aimed at ensuring strategic coherence and effectiveness – and to work through options for further inclusion in the pilot. 


We have launched a website for the pilot, as well as having briefed local politicians, community and county councillors in Dwyfor, the Gwynedd Leadership Team and the Isle of Anglesey Council on the scope of recent (and intended future) changes and the work of the pilot. 


The Arfor Board which meets quarterly is also a vehicle for sharing lessons learned and co\-ordinating good practice in relation to the work taking place in housing across the region. This forum provides an opportunity to discuss and disseminate best practice on how the four Arfor authorities are going about implementing new powers and the connection between the local need for housing, creating job opportunities and supporting the language.


One example of our joined\-up approach is the changes we have together agreed to the HomeBuy product and how it now responds to local circumstances in Dwyfor.


The Dwyfor scheme now has more flexibility in terms of maximum family income, the percentage equity that can be sought, and the price ceiling that can be agreed without recourse to the Welsh Government. We have supported this flexibility with up to £8\.5m over the next three years and have already seen to date, 4 Dwyfor Homebuy applications having received Welsh Government approval, of which, 3 sales have completed. Grwp Cynefin have a further 7 applicants in the pipeline, all of which are currently looking for a suitable property. This is promising and is testament to the work of all involved. 


One of the commitments as part of the Co\-operation Agreement is to work with Plaid Cymru on the scope for local authority mortgage scheme (LAMS).  


Initial investigations have begun on LAMS to establish the gap in the market, the current products available and its feasibility. We will explore the possibility of enabling local authorities to provide mortgages, particularly to first\-time buyers, to help people to afford a home in their local area. 


As part of the pilot work, we have engaged Cyngor Gwynedd to ascertain their appetite for LAMS and to explore potential delivery options for its application. 


We are working closely with Cyngor Gwynedd and Eryri National Park Planning Authorities to support the development of a suitably robust evidence base for potential Article 4 directions within the pilot area. Given the unprecedented nature of the changes to the Use Class Order, I have offered Cyngor Gwynedd financial support for the operational costs.  This will help us understand the practice application and resource implications for developing and rolling\-out Article 4 directions in other parts of Wales.  


There is also a wide range of work ongoing across partners and in conjunction with the Welsh Language Communities Housing Plan. The focus of these workstreams include further developments in the Private Rental Sector, support for local social enterprise activity, Self\-Build Wales and land acquisition for development. Some of this activity is at an early stage, but we intend to identify good practice and flexible application; I will share more with Members in my next update.  


Finally, I have approved the scope and aims of an independent evaluation for the pilot. This will run for the duration of the pilot, but also draw and share more broadly the lessons we take from the pilot’s implementation.  


Our approach here in Wales, both nationally and via the levers we have given to local government, is ground\-breaking and forms part of a coherent package better to manage the sustainable number of second homes and short\-term lets. Both types of property use can and do, when balanced, play an important role economically and in employment terms. Achieving that balance is key and the pilot will tell us much about the impact of our actions and what more we need to do. 


As we continue to progress the package of measures and drawing on the latest evidence base, we will keep under constant review the range of levers available to use and how they can be deployed.